Sekolah Menengah Kebangsaan Sungai Ara

Sekolah Menengah Kebangsaan Sungai Ara atau nama ringkasnya SMK Sungai Ara, merupakan sebuah Sekolah menengah kebangsaan yang terletak di Jalan Dato' Hj Ismail Bin Hashim. Pada 2009, Sekolah Menengah Kebangsaan Sungai Ara memiliki 771 pelajar lelaki dan 657 pelajar perempuan, menjadikan jumlah keseluruhan murid seramai 1428 orang. Ia mempunyai seramai 99 orang guru.2009 Sejarah Sekolah Menengah Kebangsaan Sungai Ara mula ditubuhkan pada tahun 1962 dengan nama Sekolah Menengah Lanjutan (Inggeris: Bayan Lepas Secondary Continuation School) yang asalnya bertempat di SRK Bayan Lepas (Sekolah Kebangsaan Bayan Lepas). Pada tahun 1965, nama sekolah ditukarkan menjadi Sekolah Menengah Jenis Bayan Lepas (Inggeris: Bayan Lepas National Type Secondary School) dan menumpang di SRJK(C) Chong Cheng, Sungai Ara (Sekolah Jenis Kebangsaan (C) Chong Cheng, Sungai Ara). Menjelang tahun 1967, tiga kelas baharu ditempatkan di Sekolah Menengah Raja Tun Uda (Sekolah Menengah Kebangsaan Raja Tun Uda), Bayan Lepas. Setahun kemudian (1968), pejabat sekolah dipindahkan ke Sekolah Menengah Raja Tun Uda bagi menampung pertambahan pelajar pada ketika itu. Sejarah sebenar sekolah ini mula dilakar apabila bangunan tetap sekolah yang terdiri daripada Blok A dan Blok B siap dibina pada tahun 1970. Nama sekolah kemudian ditukar kepada Sekolah Menengah Sungai Ara. Setelah itu, bangunan SMSA membuka pada 15 September 1971. Era kegemilangan sekolah ini diteruskan apabila Blok C yang mempunyai 1 tingkat dibina pada tahun 1973 dan Blok F yang mempunyai 2 tingkat dibina pada tahun 1974. Manakala pada tahun 1983, terdapat 2 blok (masing-masing mempunyai 1 tingkat) dibina di sebelah Blok F. Masuk ke tahun 1984, Blok D dan Blok E masing-masing mempunyai 2 tingkat dibina. Perpustakaan, bilik ETV dan bilik BBM dipindahkan ke Blok E pada tahun yang sama. Pada tahun 1998, Sekolah Menengah Sungai Ara telah ditukarkan namanya kepada nama terkini iaitu Sekolah Menengah Kebangsaan Sungai Ara. Pada tahun 2000, salah satu daripada 2 blok yang dibina di sebelah Blok F dirobohkan bagi memberi laluan kepada pembinaan Blok G yang kini dikenali sebagai Blok Tingkatan 6 (Pra-U), manakala satu blok lagi ditukar menjadi surau sekolah serta dinamakan sebagai Blok H. Dua Makmal Komputer (Blok I) dan Dewan Dato' Haji Ismail Hashim (Blok J) dibina pada tahun 2001. Identiti Visi & Misi Visi Sekolah: Sekolah Cemerlang Di Peringkat PPD Barat Daya Menjelang Tahun 2025. Misi Sekolah: Melaksanakan Pendidikan Abad 21 Bagi Melahirkan Murid-Murid Yang Menguasai Kemahiran Berfikiran Aras Tinggi Dengan Aspirasi Pelan Pembangunan Pendidikan Malaysia. Falsafah Berpandukan kepada Falsafah Pendidikan Negara, warga sekolah berpegang kepada: Semua murid mempunyai potensi dari segi intelek, rohani, emosi, dan jasmani; Murid boleh dibentuk melalui pendidikan yang seimbang, menerapkan nilai-nilai murni dengan penuh perasaan, maruah dan kasih sayang; dan Usaha yang gigih akan membawa kejayaan, kebanggaan diri, keluarga dan warga sekolah, seterusnya melahirkan masyarakat yang harmonis dan sejahtera. Objektif Objektif Sekolah adalah seperti berikut: Meningkatkan kecemerlangan akademik secara menyeluruh; Meningkatkan pencapaian murid dalam kegiatan kokurikulum serta meningkatkan prestasi pasukan sekolah; Mempertingkatkan amalan nilai-nilai murni dan keimanan; Mempertingkatkan penyertaan dan penglibatan murid, ibu bapa serta masyarakat; Mempertingkatkan disiplin serta sikap positif murid; dan Mempertingkatkan keadaan persekitaran sekolah yang aman, damai dan menyeronokkan. Piagam Sekolah Bahawa kami warga SMK SUNGAI ARA dengan ini berjanji akan memberikan perkhidmatan yang baik kepada: MURID Membimbing murid ke arah kecemerlangan kurikulum, kokurikulum dan sahsiah diri Mewujudkan suasana pengajaran dan pembelajaran yang kondusif, inovatif, kreatif dan berdaya saing Mewujudkan semangat perpaduan dan kekitaan dalam suasana yang harmonis Menyediakan suasana yang selamat dan keadaan fizikal yang sesuai untuk pendidikan STAF Meningkatkan profesionalisme keguruan berpandukan Standard Guru Malaysia PENGLIBATAN IBU BAPA DAN KOMUNITI (PIBK) Mewujudkan suasana harmonis dan mesra pelanggan Meningkatkan semangat perpaduan dan keadilan yang menyeluruh Bekerjasama, bermuafakat, menghormati dan melayani semua pihak yang berurusan dengan institusi sekolah JABATAN Menjalankan tugas dengan penuh dedikasi, tekun, bertanggungjawab bagi melahirkan perkhidmatan yang cemerlang, terpuji dan kemaskini Memastikan pengurusan dan pentadbiran organisasi mencapai penanda aras yang ditetapkan Meningkatkan etika perkhidmatan dan mengamalkan nilai-nilai kerja berpandukan Tonggak Dua Belas Melaksanakan segala dasar dengan penuh iltizam dan bersedia untuk menerima transformasi pendidikan (PPPM 2013-2025) Logo Sekolah Moto Sekolah "KETEKUNAN NADI KECEMERLANGAN" Maksud: Tahap kecemerlangan akan tercapai jika sesuatu itu diusahakan dengan penuh minat dan tekun. Lagu Sekolah Demi SMSA Kaulah tempat kami diasuh, Belajar dan bermesra, Di lereng bukit hijau keliling, Tegak indah dan megah, Panggilan tugasmu bergema, SMSA tercinta, Kan tercapai cita suci murni, Dengan tekad di hati, Ketekunan Nadi Kecemerlangan, Itu jadi pegangan, Kau ilham penggerak perangsang, Ke mercu kejayaan, Demi SMSA kami berjanji, Bakti pada pertiwi, Sinar obormu gilang gemilang, Penyuluh masa depan. Lagu rasmi SMKSA - Demi SMSA (Instrumental) Ikrar Pelajar Kami pelajar-pelajar Sekolah Menengah Sungai Ara Akan sentiasa menjaga nama baik sekolah, Serta berpegang teguh kepada motonya, "Ketekunan Nadi Kecemerlangan" Dengan ini, kami berikrar bahawa : Kami akan sentiasa mematuhi peraturan sekolah, Demi menjaga disiplin kami sendiri, Kami akan belajar bersungguh-sungguh, Demi kejayaan masa depan kami, Kami akan sentiasa menjaga kebersihan, Keindahan dan keselamatan sekolah, Kami berikrar akan mengamalkan Rukun Negara setiap masa untuk menjadi insan yang : AMANAH JURUR BERTIMBANG RASA dan BERTANGGUNGJAWAB terhadap agama, masyarakat dan negara Kokurikulum Rumah Sukan Permainan Bola Sepak Sepak Takraw Bola Jaring Dodgeball Olah Raga Bola Baling Memanah Bola Tampar Futsal Badminton Unit Beruniform Pasukan Kadet Bersatu Malaysia [PKBM/D] Pasukan Pandu Puteri Pasukan Pengakap Pasukan Kadet Bomba Pasukan St. John Ambulans Pasukan Puteri Islam Pasukan Kadet Remaja Sekolah Kadet Pertahanan Awam Pasukan Kadet Polis Pasukan Silat Kadet JPJ Taekwondo (Luar sekolah) Persatuan & Kelab Persatuan Bahasa Melayu Kelab SPBT Persatuan Bahasa Inggeris Kelab Seni Visual Persatuan Perniagaan & Pengguna Kelab Kembara / Pelancongan Persatuan Pelajar Islam Kelab Teknologi, Inovasi & Multimedia Persatuan Sejarah / Geografi / UNESCO Persatuan Sains & Matematik / STEM Kelab Pencegahan Jenayah / Malaysiaku Patriotisme Kelab PNB Nota dan rujukan Nota Rujukan Sumber Buku Panduan Disiplin (2023) Sekolah Menengah Kebangsaan Sungai Ara Alamat Sekolah Menengah Kebangsaan Sungai Ara Jalan Dato' Hj Ismail Bin Hashim 11900, Bayan Lepas Pulau Pinang, Malaysia Telefon = 6046434557 Fax = 6046441653 Pautan luar Portal rasmi: www.smksungaiara.edu.my